paragraph_text: Širokokljuni prion (lat. Pachyptila vittata) je vrsta morske ptice iz roda Pachyptila. Sivobijele je boje. Kljun joj je crne boje. Duga je 25-30 cm, a teška 160-235 grama. Ima raspon krila 57-66 cm. Jako je društvena ptica, te se često viđa u velikom jatu. Jede rakove, ribe i lignje. Hranu nalazi uglavnom na površini vode. Procijenjena populacija ovih ptica iz 2009. je 15 000 000 jedinki. Populacija opada zbog napada grabežljivaca na ove ptice.